《诸人绝江游同安大风涛作予适病眩不能渡》
宋代·李彭

平生湖海心，舟楫雅所便。扬舲欲寻山，风涛怒掀掀。

中途得眩欲，跨马如乘船。谁能于此时，绝江歌叩舷。

宁费赏心晤，归作瓮牖眠。壮哉二三子，嗤点懦不前。

顾惭谢公啸，幸免季野怜。延目望斜照，归路山苍然。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。